Document ID: 31999R1432

KOMMISSIONENS FORORDNING (EF) Nr. 1432/1999
af 30. juni 1999
om ændring af forordning (EF) nr. 1162/95 om særlige gennemførelsesbestemmelser for ordningen med import- og eksportlicenser for korn og ris, for så vidt angår fødevarehjælp
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1253/1999(2), særlig artikel 9, stk. 2,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(3), senest ændret ved forordning (EF) nr. 2072/98(4), særlig artikel 9, stk. 2, og
ud fra følgende betragtninger:
(1) I artikel 7, stk. 3, i Kommissionens forordning (EF) nr. 1162/95(5), senest ændret ved forordning (EF) nr. 444/98(6) fastsættes en frist for udstedelsen af eksportlicenser for alle former for korn, herunder ris, og størstedelen af forarbejdede produkter af hensyn til risikoen for, at der udstedes licenser for for store mængder; det er ikke berettiget at opretholde denne mekanisme for ikke-kommerciel eksport i forbindelse med fødevarehjælp på EF- og medlemsstatsniveau og for visse leverancer foretaget af humanitære organisationer; den ovenfor nævnte artikel 7 bør derfor ændres, og ændringen bør finde øjeblikkelig anvendelse;
(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 7, stk. 3, sidste afsnit, i forordning (EF) nr. 1162/95 affattes således: "Første afsnit gælder ikke for licenser, der udstedes i forbindelse med licitationer, og for de licenser, der omhandles i artikel 14a i forordning (EF) nr. 3719/88, og som udstedes med henblik på fødevarehjælp, jf. artikel 10, stk. 4, i den landbrugsaftale, der blev indgået under de multilaterale handelsforhandlinger under Uruguay-runden. Fristen gælder heller ikke for udstedelsen af eksportlicenser, som humanitære organisationer ansøger om, og som ikke vedrører en mængde på over 20 tons, hvis der ikke anmodes om restitution.".
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 1999.

Labels: 3
17